wickkiey/tamil-wikipedia-chunked huggingface dataset:
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## ஏழு கிளைகள்

1. பணிமுன் பயிற்சி
1. பணியிடைப் பயிற்சி
1. பணிஅனுபவக் கல்வி
1. மாவட்ட வள அலகு
1. திட்டமிடலும் மேலாண்மையும்
1. கலைத்திட்டம் பாடப்பொருள் உருவாக்கம் மதிப்பிடுதல்
1. கல்வி நுட்பவியல்
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## ஏழு கிளைகளின் செயல்பாடுகள்

### பணிமுன் பயிற்சி பிரிவு

- ஆசிரியர் கல்வியை அளித்தல், அதாவது மேனிலைக்கல்வியில்(பனிரெண்டாம் வகுப்பு)தேர்ச்சி பெற்ற மாணவ மாணவியரை மதிப்பெண் அடிப்படையில் தேர்வு செய்து இரண்டாண்டுக் கல்வியாக வழங்கப்படுகிறது.இவர்கள் 1முதல் 5ஆம் வகுப்பு வரை கற்பிக்கும் தகுதியைப் பெறுவர்.
- கற்போரை மையமாகக் கொண்ட கல்வியையும், ஆளுமை வளர்ச்சிக்கான கல்வியையும் நன்னெறி பண்பாட்டுக் கல்வியையும் மற்றும் கற்றல் பொருள் துணைக்கருவிகள் தயாரித்தல் மற்றும் பயன்படுத்தலையும் ஆராய்ச்சி வாயிலாக பரப்புதல்.
- கற்பிக்கும் முறைகளை கவனித்தல்.
- உளவியல் ஆலோசனை மற்றும் வழிகாட்டல்.
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## ஏழு கிளைகளின் செயல்பாடுகள்

### பணியிடை பயிற்சி பிரிவு

- மாவட்டம் முழுமையிலுள்ள தொடக்ககல்வி,உயர்நிலை, மேல்நிலை கல்வி ஆசிரியர்கள், தலைமை ஆசிரியர்கள், கருத்தாளர்கள், இவர்களுக்கு திட்டமிட்டு பணியிடைப் பயிற்சி அளித்தல்.
- புதுமைப் புனைதல், தொடர் ஆராய்ச்சிக்கு இணைப்பு மையமாகத் திகழ்தல், பருவ இதழ்கள், செய்தி மடல் வெளியிடல்.
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## ஏழு கிளைகளின் செயல்பாடுகள்

### மாவட்ட வள அலகு பிரிவு

- பயிற்சி நிறுவனத்திற்கு வெளியே மாவட்டம் முழுமைக்கும் நடைபெறும் முறைசாராக் கல்வி, மற்றும் முதியோர் கல்விக்காக திட்டமிடுதல், இணைப்பாளராக இருத்தல்.
- ஊக்குநர், கருத்தாளர், மேற்பார்வையாளர் ஆகியோருக்கு பயிற்சி அளித்தல்.
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## ஏழு கிளைகளின் செயல்பாடுகள்

### திட்டமிடல் மற்றும் மேலாண்மை பிரிவு

- பல்வேறு மாவட்டத் திட்டங்களுக்கு ஏற்ப புள்ளிவிவர அடிப்படையில் விவரங்களைத் திரட்டி பாதுகாத்தல்.
- கல்வி திட்டமிடுவோர், நிர்வாகம் செய்வோர்களுக்குத் தேவையான பள்ளிச்சேர்க்கை, பள்ளியை விட்டு நின்றுவிடல், வயது வந்தோர் கல்வி, பெண்கல்வி, தாழ்த்தப்பட்டோர், சிறுபான்மையோர், ஊனமுற்றோர், இடையுறுகள், கல்வி நிலையங்களை மதிப்பிடுவதற்கரிய உத்திகள், போன்றவைகளுக்குத் தேவையான திட்டங்களை வழங்குதல்.
- பள்ளி பாடங்களை உருவாக்கல், நுண்ணிலைத்திட்டமிடுதல், பள்ளி ஒருங்கிணைப்பு உருவாக்கல் போன்றவற்றில் கல்வி அதிகாரிகளுக்கு உதவி செய்தல்.
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## ஏழு கிளைகளின் செயல்பாடுகள்

### பணி அனுபவப் பிரிவு

- வேலை அனுபவக் கல்விக்க ஏற்ப உள்ளுர் துளைகளைத் தேர்ந்தெடுத்தல், கலைத்திட்ட அலகுகளை வளர்த்தல், கற்றல் கற்பித்தல் பொருட்கள், மலிவு விலை துணைக்கருவிகள், மதிப்பீட்டுக் கருவிகள் போன்றவைகளைத் தயார் செய்தல்.
- பயிற்சி நிறுவன எல்லைக்குள் உள்ள விடுதிகள், விளையாடும் இடம், சாலை, தோட்டம், சுற்றுப்புறத் தளவாடப் பொருட்கள் இவற்றின் துாய்மையைப் பேணுவதற்கான செயல்களை அமைத்தல்.
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## ஏழு கிளைகளின் செயல்பாடுகள்

### கல்வி நுட்பவியல் பிரிவு

- பயிற்சி நிறுவனத்திற்கு மற்ற பிரிவுகளில் பணிபுரிவோர் மற்றும் கருத்தாளர்களின் ஒத்துழைப்புடன் எளிய, பயன்மிகு மலிவு விலை துணைக்கருவிகளைப் பல்வேறு பாடங்களுக்கும், தொடக்கக் கல்வி ஆசிரியர் கல்விக்கும், விளக்கப்படங்கள், மாதிரிகள், வரைபடங்கள், பதிவுநாடா, பாடல்கள், நழுவங்கள் போன்றவற்றை தயார் செய்தல்.
- மலிவு விலை துணைக்கருவிகள் தயாரிப்பதற்கான பணிப்பட்டறை நடத்துதல்.
- கல்வி தொழில்நுட்பத்தை கல்வி செயல்பாடுகளுக்கு பயன்படுத்துவதற்குப் பணியிடைப்பயிற்சி நடத்துதல்.
- நிறுவனக் காட்சி கேள்விக் கருவிகளைப் பாதுகாத்தல்.
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## ஏழு கிளைகளின் செயல்பாடுகள்

### கலைத்திட்டம், கற்றல் பொருள் உருவாக்கம் மற்றும் மதிப்பிடுதல் பிரிவு

- உள்ளுர் சூழ்நிலைக்கேற்ப தொடக்கக் கல்விக்கும், ஆசிரியர்களுக்கான திட்டங்களுக்கும், நடைமுறையில் உள்ளவைகளுக்கு புதியனவைகளைக் கண்டுபிடித்து வளர்த்தல், கலைத்திட்டத்திற்கு துணைபுரியும் துணைநுால்களை தயாரித்தல்.
- தேர்வு வினா வங்கி, தர அளவீடு, உற்றுநோக்குதல், குறை கண்டுணரும் தேர்வு, குறை நீக்கக் கற்பித்தல், திறன்மிகு மாணவர்களைக் கண்டுபிடித்தல் போன்றவைகளுக்கு வழிகாட்டும் குறிப்புகளை அளித்தல் (பணிப்பட்டறை மூலம்) பணியிடைப் பயிற்சி அளித்தல்.
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## பணியிடங்கள்

### **கல்வியாளர்கள்**

- முதல்வர் - 1 (பொறுப்பு)
- விரிவுரையாளர்கள் - 4
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## பணியிடங்கள்

### **அலுவலகப் பணியாளர்கள்**

அலுவலகப் பணியாளர்கள் - 10
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## **மாணவ - மாணவிகளின் சேர்க்கை எண்ணிக்கை**

- முதலாமாண்டு - 28
- இரணடாமாண்டு - 33
# மேலகிரி

**மேலகிரி** (*Melagiri*) என்பது கிழக்குத் தொடர்ச்சி மலைகளில் உள்ள ஒரு மலைத் தொடராகும். இதன் மேற்கு எல்லையாக காவிரி ஆற்றைக் கொண்டுள்ளது.மேலகிரி மலைப் பகுதியானது 1295&#x20;கி. மீ<sup>2</sup> பரப்பளவில் இலையுதிர் காடுகள் மற்றும் அரை பசுமைமாறாக் காடுகளைக் கொண்டுள்ளது. இது யானைகளின் வாழிடமாக உள்ளது அல்லாமல், இரண்டு பாரம்பரிய யானை வழித்தடங்களைக் கொண்டுள்ளது. இதன் வடகிழக்கில் பன்னேருகட்டா தேசியப் பூங்காவும், தெற்கில் காவிரி வனவிலங்கு சரணாலயமும் உள்ளன. இந்த வனப்பகுதியானது பிலிகிரி ரங்கண்ணா மலை மற்றும் சத்தியமங்கலம் வனப்பகுதி வழியாக நீலகிரி உயிர்க்கோள காப்பகத்தை இணைக்கிறது. மேலும் இந்த வனப்பகுதியானது மேற்குத் தொடர்ச்சி மலைத்தொடர் மற்றும் கிழக்குத் தொடர்ச்சி மலைகள் ஆகியவற்றின் சந்திப்புப் பகுதியாக, தென்னிந்தியாவின் முதன்மை யானை வழித்தடமாக, பன்னேருகட்டா தேசியப் பூங்கா மற்றும் காவிரி ஆறு ஆகியவற்றை இணைக்கும் சந்திப்பாக உள்ளது. இதன் தெற்கில் சில முக்கிய புலி சரணாலயங்கள் உள்ளன.
# மேலகிரி

## நிலவியல்

மேலகிரி மலைகள் தமிழ்நாட்டின் தர்மபுரி மற்றும் கிருஷ்ணகிரி மாவட்டங்களுக்கு இடையில், ஒரு பக்கம் கர்நாடக மாநிலத்தையும் மறுபக்கம் காவிரி ஆற்றையும் கொண்டுள்ளது. இந்த காட்டுப் பகுதியானது மலைகள் மற்றும் பள்ளத்தாக்குகளைக் கொண்டு உள்ளது. இந்த மலைகளின் உயர்ந்த பகுதி குட்டிராயன் மலையாகும் இதன் உயரமான பகுதி மற்றும் உயரம் குறைந்த பகுதி ஆகவும் உள்ளது. இந்த காடானது பெரும்பாலும் இலையுதிர் காடுகளாகவும் குட்டிராயன் மலைச் சரிவுகளின் சில பகுதிகள் சோலைக்காடுகளையும் கொண்டுள்ளது. இந்த மேலகிரி மலைகளில் ஆண்டு மழையளவு குறைந்தபட்சமாக 700மிமீ மற்றும் அதிகபட்சமாக 900மிமீ ஆக உள்ளது.
# மேலகிரி

## தாவரங்கள்

மேலகிரி மலைப்பகுதியில் முட்புதர் தாவரங்கள், உலர் வெப்பமண்டல தாவரங்கள், இலையுதிர் தாவரங்கள், கலப்பு இலையுதிர்காட்டுத் தாவரங்கள், உலர் பசுமைமாறா தாவரங்கள், அரை பசுமைமாறா தாவரவகைகள் ஆகியவை அந்தந்த நில அமைப்புக்கு ஏற்ப காணப்படுகின்றன. இந்த மலைக் காடுகளில் பெரு மாமரம் (giant Mangifera indica), பன்னம்புளி, காட்டு பால்கேம், காட்டுப் பலா போன்ற அரியவகை மரங்களும், குங்கிட்டி (Shorea roxburghii) போன்ற அச்சுறுத்தலுக்கு ஆளான தாவர வகைகளும் உள்ளன. மேலும் இங்கு மருத மரம், ஆச்சா, இலுப்பை, தும்பிலி மரம் போன்றவை கணிசமாக உள்ளன.
# மேலகிரி

## உயிரினங்கள்

இப்பகுதியில் குறிப்பிடத்தக்க அளவில் சிறுத்தை, செந்நாய், தேன் கரடி, முக்கர் முதலை, குள்ள நரி போன்றவையும், புள்ளிமான், கடமா, கடமான், பழுப்பு மலை அணில், நாற்கொம்பு மான், ஆற்று நீர்நாய், யானை போன்றவையும், etc. Other species such as புலி, தேன்வளைக்கரடி போன்ற பிறவகை விலங்குகள் உள்ளது குறித்து ஐயப்பாடுகள் உள்ளன. ஓசூர் வனப்பகுதியில் மீதமுள்ள லாங்கர் குரங்குகள் பகுதியில் இந்தப் பகுதியில் இடம் பெற்றுள்ளன.
;அச்சுறுத்தநிலையில் உள்ள சிறப்பினங்கள்
பழுப்பு மலை அணில், நாற்கொம்பு மான், கடமா, யானை, சிறுத்தை, தேன் கரடி, முதலை, சருகுமான், மலைப்பாம்பு.
;பறவைகள்
வெள்ளைக் கானாங்கோழி, சாம்பல்தலைப் பச்சைப்புறா, தேன் பருந்து, எகிப்திய பிணந்தின்னிக் கழுகு, சிறிய மீன் கழுகு, பூமன் ஆந்தை, குடுமிப் பருந்து, மயில், வராலடிப்பான், பூங்கொத்தி ஆகிய பறவைகள் இந்த மலைகளில் காணப்படுகின்றன.
;ஊர்வன மற்றும் நிலநீர் வாழ்வன
இந்திய நாகம், இந்திய மலைப் பாம்பு, கண்ணாடி விரியன், சாரைப்பாம்பு, தண்ணீர் பாம்பு போன்றவையும் மேலும் அரிய பாம்புகளான போன்ற ரேசர் *Coluber bholanathi* போன்றவையும், ஆபத்துக்கு உள்ளாகியுள்ள அரிய பல்லி இனங்களும், இந்திய பச்சோந்தி, இந்திய உடும்பு, முக்கர் முதலை, இந்திய நட்சத்திர ஆமை போன்றவையும், அரிய நஞ்சுத் தவளை உள்ளிட்ட கிட்டத்தட்ட 20 வகையான தவளைகள் உள்ளிட்ட அரிய பாறைத் தேரை உள்ளிட்ட உயிரினங்கள் உள்ளன.
# மேலகிரி

## மோதல்கள் மற்றும் அச்சுறுத்தல்கள்

- யானைகள் வாழும் பகுதிகள் உள்ள மூங்கில்களை சுரண்டும்விதமாக அவற்றை சேகரித்துக்கொள்ள குத்தகைக்கு விடப்படுகின்றன. இதனால், யானைகளின் இடம்பெயர்வின்போது, மனித வாழ்விடங்கள் மற்றும் பண்ணைகள் அடிக்கடி சேதமடைகின்றன. பயிர் சேதத்தில் காட்டுப்பன்றிகள் பெரிய கவலைதரும் விசயமாக இருக்கிறது.
- வேட்டை
- காடுகளை ஒட்டி மக்கள் குடியேற்றங்களின் காரணமாக வன விலங்குகளின் வாழ்வாதாரம் துண்டாக்கப்படுதல்
- விரகு சேகரிப்பு, கால்நடை மேய்ச்சல், கால்நடை வளர்ப்பு மற்றும் சட்டவிரோதமாக மரங்களை வெட்டுதல்.
- காட்டுத்தீ
- சுற்றியுள்ள பகுதிகளில் தொழில்துறை விரிவாக்கத்தின் காரணமாக உயிரினங்களுக்கு அச்சுறுத்தல் ஏற்படுதல்
- யானைகளுக்கு உபயோகப்படும் தண்ணீரானது, உள்ளூர் கால்நடை வளர்ப்புக்கு மிகுதியாக பயன்படுத்தப்படுவதால் காட்டு விலங்குகளுக்கான நீர்வழிகளை வறண்டுபோய் காய்ந்து விடுகின்றன.
- உன்னி முள் (Lantana) எனப்படும் அயல் முட்புதர் செடிகள், பெரும்பாலும் எந்த விலங்குகளுக்கும் சாப்பிட்டப்பயன்படுவதில்லை, அதன் வேகமான பரவலால் மற்ற தாவர இனங்களின் இடத்தைக் கைப்பற்றிக்கொள்கின்றன . குரோமொலெனா ஓட்ரோட்டாவின் ( Chromolaena odorata) விரைவான பரவலானது உயிர்-பன்முகத்தன்மையை மிகக் கடுமையாக பாதிக்கிறது, இந்த அழகான காடுகளின் நிலப்பகுதிகள் இந்தவகை ஆக்கிரமிப்புக் களைகளால் தன் தனித்தன்மையை இழக்கிறது.
# எள்ளபுடையாம்பட்டி

**எள்ளபுடையாம்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் எள்ளபுடையாம்பட்டி ஊராட்சிக்கு உட்பட்ட ஒரு கிராமம் ஆகும்.
# எள்ளபுடையாம்பட்டி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°01'47.1"N 78°31'02.1"Eஆகும். இங்கு 534 குடும்பங்களும் 2066 மக்களும் வசிக்கின்றனர். இதில் 1074 ஆண்களும் 992 பெண்களும் அடங்குவர்.
# பிஷ் ஓயிக்

பிஷ் ஓயிக்(Fish Hoek) என்பதை பிஷ் காா்னர் அல்லது பிஷ் கிலேன் என்றும் அழைப்பர். தென்னாப்பிரிக்காவின் கேப் டவுனில் கேப் தீபகற்பத்தில் உள்ள ஃபாப் பேக் பக்கத்தில் பிஷ் ஓயிக் பள்ளத்தாக்கின் கிழக்குப் பகுதியில் உள்ள ஒரு கடலோர நகரமாகும். பிஷ் ஓயிக் முன்பு ஒரு தனி நகராட்சியாக இருந்தது, இப்போது கேப் டவுன் நகரத்தின் பகுதியாக உள்ளது. கேப் டவுன் கடலோர புறநகர் பகுதியாக உள்ளது. பிஷ் ஓயிக் பயணிகள், ஓய்வுபெற்றவர்களுக்கும் விடுமுறை தினங்களுக்கும் ஒரு குடியிருப்பாக பிரபலமாக உள்ளது. 'ட்ரெக்' (trek) மீன் பிடித்தல் மற்றும் கடல் உலாவல், பாய்மரம் மற்றும் சூரிய குளியல் செயல்களை ஓய்வு நேரங்களைக் கொண்டு இணைந்திருக்கும் பாரம்பரிய தொழில்கள் ஆகும்.
# நெருப்பு குழி

**நெருப்பு குழி** (fire pit அல்லது a fire hole) என்பது நிலத்தில் குழி தோண்டி அதை கருங்கற்கள், செங்கல் மற்றும் உலோக தகட்டால் கட்டப்பட்ட ஒரு அமைப்பு ஆகும். இதிலிருந்து நெருப்பானது வெளியே பரவாத வகையில் அமைக்க பட்டிருக்கும். இது அனைத்து குளிர் பிரதேச பகுதியில் உள்ள வீடுகளில் கண்டிப்பாக இடம் பெறும் ஒரு அறை. குளிர் காலங்களில் வெப்பத்திற்காக நெருப்பு குழியை சூழ்ந்து அமர்ந்து கொள்வார்கள். பொதுவான வடிவமைப்பில் உருவாக்கப்பட்ட ஆயத்த நெருப்புக் குழிகள் சந்தையில் விற்கப்படுகின்றன.
# டாக்டர். ஹரி சிங் கவுர் பல்கலைக்கழகம்

## பெருமை

மத்தியப் பிரதேசத்தின் பழமையான பல்கலைக்கழகமாக இது இருந்ததால், மாநிலத்தின் பெரும்பாலான கல்லூரிகள் இப்பல்கலைக்கழகத்தி இணைவுக் கல்லூரிகளாக இருந்தன. ஜபல்பூர் கல்லூரி, இந்தியாவின் பழமையான அறிவியல் கல்லூரியாகும். மத்திய இந்தியாவின் பழமையான பொறியியல் கல்லூரியான ஜபல்பூரில் உள்ள அரசு பொறியியல் கல்லூரியும் இந்தப் பல்கலைக்கழகத்துடன் இணைக்கப்பட்ட கல்லூரியாக இருந்தது.
# டாக்டர். ஹரி சிங் கவுர் பல்கலைக்கழகம்

## வளாகம்

டாக்டர் அரி சிங் கவுர் பல்கலைக்கழகத்தின் முக்கிய வளாகம் பதாரியா மலைகளில் உள்ள சாகர் நகரில் அமைந்துள்ளது. இது 850 ஹெக்டேர் நிலப்பரப்பில் பரந்து விரிந்துள்ளது. மேலும் பல்கலைக்கழகத்தில் பல இணைப்புக் கல்லூரிகள் மற்றும் தொலைதூரக் கல்விப் பிரிவுகளும் உள்ளன. மாணவர்களுக்கு மருத்துவ அறிவியலில் பயிற்சி அளிக்க ஒரு மருத்துவக் கல்லூரி செயல்படுகிறது.  
மாணவ மாணவிகலுக்குத் தனித்தனி விடுதிகள், அரங்கம், உடற்பயிற்சி கூடங்கள், விளையாட்டு வளாகம், விளையாட்டு மைதானங்கள் மற்றும் திறந்தவெளி அரங்கம் என மாணவர்களின் தேவைகளை பூர்த்தி செய்யும் வகையில் அடிப்படை வசதிகளைக் கொண்டுள்ளது.
# டாக்டர். ஹரி சிங் கவுர் பல்கலைக்கழகம்

## துறைகள்

பல்கலைக்கழகம் இளங்கலை, முதுநிலை, முனைவர் பட்டம், பட்டயம் மற்றும் சான்றிதழ் போன்ற அனைத்து நிலைகளிலும் படிப்புகளை வழங்குகிறது. இது தொலைதூரக் கல்வித் திட்டங்களையும் வழங்குகிறது. இந்தப் பல்கலைக்கழகத்தில் பின்வரும் துறைகள் உள்ளன:  
- வயது வந்தோர் மற்றும் தொடர் கல்வி
- பண்டைய இந்திய வரலாறு, கலாச்சாரம் மற்றும் தொல்லியல்
- மானுடவியல்
- பயன்பாட்டு புவியியல்
- பயன்பாட்டு நுண்ணுயிரியல்
- உயிரி தொழில்நுட்பவியல்
- தாவரவியல்
- வணிக மேலாண்மை
- மத்திய கருவி மையம்
- வேதியியல்
- வர்த்தகம்
- தொடர்பு & பத்திரிகை
- கணினி அறிவியல் & பயன்பாடு
- குற்றவியல் & தடயவியல் அறிவியல்
- பேரிடர் மேலாண்மை
- சுற்றுச்சூழல் மற்றும் சுற்றுச்சூழல் அறிவியல்
- பொருளாதாரம்
- கல்வி
- ஆங்கிலம் மற்றும் ஐரோப்பிய மொழிகள்
- நுண்கலைகள் மற்றும் கலைநிகழ்ச்சிகள்
- பொது மற்றும் பயன்பாட்டு புவியியல்
- இந்தி
- வரலாறு
- தொழில்துறை மற்றும் மருந்து வேதியியல்
- தொலைதூரக் கல்வி நிறுவனம்
- சட்டம்
- நூலகம் மற்றும் தகவல் அறிவியல்
- மொழியியல்
- பொருள் அறிவியல்
- கணிதம் & புள்ளியியல்
- இசை
- மருந்தியல்
- தத்துவம்
- உடற்கல்வி
- இயற்பியல்
- அரசியல் அறிவியல் மற்றும் பொது நிர்வாகம்
- உளவியல்
- சமசுகிருதம்
- சமூகவியல் மற்றும் சமூக பணி
- யோக அறிவியல்
- விலங்கியல்
# டாக்டர். ஹரி சிங் கவுர் பல்கலைக்கழகம்

## மேனாள் மாணவர்கள்

- ரஜ்னீஷ் - ஆன்மீக குரு
- கோவிந்த் நாம்தேவ் - நாடக மற்றும் பாலிவுட் நடிகர்
- யனமலா ராம கிருஷ்ணுடு - ஆந்திர சட்டசபையின் முன்னாள் சபாநாயகர்
- மகேந்திர மேவதி (நடிகர்)
- கே. எஸ். சுதர்சன் - ராஷ்டிரிய சுயம்சேவாக் சங்கம்-மேனாள் தலைவர்
- இராம்குமார் வர்மா - கவிஞர் மற்றும் எழுத்தாளர்
- தினேஷ் பாலிவால் - இந்தியத் தேசிய காங்கிரசு தலைவர்
# யானைக் குறுந்தொட்டி

**யானைக் குறுந்தொட்டி** எனும் இதனைக் **காட்டுக்குறுந்தொட்டி** என்றும் கூறுவர். சிடாராம்பிபொலியோ இதன் தாவரப்பெயர் ஆகும். இது *மால்வேசி* குடும்பத்தைச் சேர்ந்தது. இது இந்தியா, நேபாளம், தமிழகம் முழுவதும் காணப்படுகிறது. இது 1800 மீட்டர் உயரம் வரை வளரும்.
# யானைக் குறுந்தொட்டி

## பயன்கள்

இதன் வேரும் இலைகளும் சிறுநீர், இதயம் சார்ந்த நோய்கள், மூலம், வீக்கங்களை குணப்படுத்த உதவுகின்றன. வேர், வாத நோய்க்குச் சிறந்த மருந்தாகும். வயிற்றோட்டத்திற்கும் பயன் தரும்.
# கெளாபாறை

**கெளாபாறை** (*Kelapparai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது எல்லபுடையாம்பட்டி ஊராட்சிக்கு உட்பட்டது.
# கெளாபாறை

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், அரூரிலிருந்து 5 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°01'08.5"N 78°31'42.8"E ஆகும்.
# கெளாபாறை

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 785 குடும்பங்களும் 3010 மக்களும் வசிக்கின்றனர். இதில் 1542 ஆண்களும் 1468 பெண்களும் அடங்குவர்.
# வெடிப்பு ஆண்டிமனி

**வெடிப்பு ஆண்டிமனி** (Explosive antimony) இது ஆண்டிமனி என்ற உலோகப்போலி தனிமத்தின் தனிமப் புறவேற்றுருப வடிவமாகும். இது மிகவும் செயல் திறன் மிக்கது. சிறு அதிா்ச்சி அல்லது சிறு மோதல் ஏற்பட்டால் வெடிக்கும் தன்மையுள்ளது. மின்னாற்பகுப்பு முறையில் இந்த தனிமத்தின் புறவேற்றுமையை வேதியலாளா்கள் பிரித்தெடுத்தனா். இது கண்ணாடி தயாரிக்க பயன்படுகிறது. வெடிக்கும் ஆண்டிமணி வெடிக்கும் போது 24 கலோரி ஆற்றல்/வினாடி வெளியிடப்படுகிறது..
# நந்தன்கனன் விலங்கியல் பூங்கா

நந்தன்கனன் விலங்கியல் பூங்கா புவனேஸ்வர், ஒடிசா, இந்தியாவில் 400 ஹெக்டேர் (990-ஏக்கர்) மிருகக்காட்சிசாலையில் மற்றும் தாவரவியல் பூங்கா உள்ளது. 1960 இல் நிறுவப்பட்டது, இது 1979 ஆம் ஆண்டு பொது மக்களுக்கு திறக்கப்பட்டது மற்றும் 2009 ஆம் ஆண்டில் உலக சங்கம் சோவோஸ் அண்ட் அக்ரிமாரியாஸ் (WAZA) இல் இணைவதற்கு இந்தியாவில் முதன்மையான பூங்காவாக ஆனது. இது ஒரு தாவரவியல் பூங்காவைக் கொண்டிருக்கிறது மற்றும் அதன் ஒரு பகுதி ஒரு சரணாலயமாக அறிவிக்கப்பட்டுள்ளது. நந்தன்கனன், அதாவது ஹென்றின் தோட்டம் என பொருள்படும், [1] தலைநகரான புபனேஷ்வர் அருகே சந்தங்கா வனத்தின் சுற்றுப்புறங்களில் அமைந்துள்ளது, மேலும் 134 ஏக்கர் (54 ஹெக்டர்) கஞ்சியா ஏரி அடங்கும்.
இணையத்தளம் www.nandankanan.org
# ஊராட்சி ஒன்றிய நடுநிலைப் பள்ளி, குரும்பபாளையம்

**குரும்பபாளையம் ஊராட்சி ஒன்றிய நடுநிலைப்பள்ளி** என்பது கோயம்புத்தூர் மாவட்டம், வடக்கு பொள்ளாச்சியில் உள்ள ஓர் அரசுப் பள்ளியாகும். இப்பள்ளியில் ஒன்று முதல் எட்டாம் வகுப்பு வரை நடைபெறுகிறது.
# ஊராட்சி ஒன்றிய நடுநிலைப் பள்ளி, குரும்பபாளையம்

## மாணவர்கள்

2023-ஆம் ஆண்டின்படி 76 மாணவர்கள் கல்வி கற்கின்றனர். 6 ஆசிரியர்கள் பணிபுரிகின்றனர்.
# அடினோமெரா லுட்சி

**அடினோமெரா லுட்சி** ( Adenomera lutzi) என்பது லெப்டோடேக்டிலிடே குடும்பத்தைச் சார்ந்த ஓா் தவளை இனம் ஆகும். இது தென்அமொிக்காவின் வடகுதியில் உள்ள கயானா மேல் பொடாரோ நதியில் முதன்முதலாகக் கண்டறியப்பட்டது. காணப்படக்கூடிய ஒரு அகணிய தவளை இனமாகும். இவற்றின இயற்கை வாழ்விவிடங்கள் மித வெப்ப மண்டலம் அல்லது வெப்ப மண்டலம் ஈரமான தாழ்நிலக்காடுகள் மற்றும் வெப்ப மண்டல ஈரமான மான்டேன் காடுகள் ஆகியனவாகும்.
# தென்னை சிவப்புக் கூன் வண்டு

**தென்னை சிவப்புக் கூன் வண்டு** (*Rhynchophorus Ferrugineus*) அல்லது **செந்நிற நீள்மூஞ்சி வண்டு** என்பது தென்னை, பனை, பேரீச்சை மற்றும் எண்ணெய்ப்பனை போன்ற மர வகைகளைத் தாக்கும் அந்துப்பூச்சி வகையைச் சார்ந்த் பூச்சிகளில் மிகவும் அபாயகரமானதாகும்.
# தென்னை சிவப்புக் கூன் வண்டு

## பரவல்

முதலில் வெப்பமண்டல ஆசியாவிலிருந்து, இந்த் சிவப்புக்கூன் வண்டு ஆப்பிரிக்கா மற்றும் ஐரோப்பாவிற்கு பரவி 1980 களில் மத்தியதரைக் கடலை அடைந்து அங்கே, முதன்முதலில் 1994 ஆம் ஆண்டில் ஸ்பெயினிலும், 2006 ஆம் ஆண்டில் பிரான்சிலும் இருப்பது பதிவு செய்யப்பட்டுள்ளது. மால்டா, இத்தாலி (டஸ்கனி, சிசிலி, காம்பானியா, சார்டினியா, லாசியோ, மார்சே, புக்லியா மற்றும் லிகுரியா), குரோஷியா மற்றும் மாண்டினீக்ரோ ஆகிய நாடுகளில் இந்த வண்டின் மூலம் பரவிய தொற்றுநோய்கள் கண்டறியப்பட்டுள்ளன. இது போர்ச்சுகலின் பெரும்பகுதி முழுவதும், குறிப்பாக தெற்கு முழுவதும் நன்கு பரவியுள்ளது. மேலும் மொராக்கோ, துனிசியா மற்றும் பிற வட ஆப்பிரிக்க நாடுகளிலும் பரவியுள்ளது. இந்த வண்டு முதன்முதலில் அமெரிக்காவில் ஜனவரி 2009 இல் குராக்கோவில் பதிவு செய்யப்பட்டுள்ளது . அதே ஆண்டு அருபாவிலும் பதிவு செய்யப்பட்டுள்ளது. அங்கிருந்து 2010 ஆம் ஆண்டின் பிற்பகுதியில் அமெரிக்காவில் கலிபோர்னியாவின் லகுனா கடற்கரையில் பரவியிருக்கலாம்.
# தென்னை சிவப்புக் கூன் வண்டு

## உடல் அமைப்பு

இவ் வண்டுகள் சிவப்பு கலந்த பழுப்பு நிறத்தில் முன் பகுதி மூக்கு போல் நீண்டு காணப்படும். வண்டுகள் தண்டுப் பகுதியில் தனது மூக்கினால் சுரண்டி முட்டைகளை இடுகின்றன. முட்டையிலிருந்து கால்கள் இல்லாத புழுக்கள் வெளி வரும். இந்த புழுக்களுக்கு 'மேகட்' என்று பெயர். நன்கு வளர்ந்த புழு தண்டின் உள்ளேயே கூட்டுப் புழுவாக மாறி, பின் வண்டாக வெளி வரும்.
# தென்னை சிவப்புக் கூன் வண்டு

## சேதங்கள்

இந்த வகை சிவப்பு வண்டுக்கள், உலகமெங்கும், 19 க்கும் மேற்பட்டபனை இனங்களைத் தாக்குவதாகக் கூறப்படுகிறது மேலும் இது உலகின் மிக மோசமான வண்டாகக் கருதப்படுகிறது. தென்கிழக்கு ஆசியாவில் தென்னை மரங்களில் இதன் தாக்கம் முதன்முதலில் பதிவாகியிருந்தாலும் , கடந்த இரண்டு தசாப்தங்களாக பல மத்திய கிழக்கு நாடுகளில் பேரீச்சை மரங்களிலும் பாதிப்பை ஏற்ப்படுத்தியுள்ளது, தற்போது ஆப்பிரிக்கா மற்றும் ஐரோப்பா வரை அதன் வரம்பை விரிவுபடுத்தியுள்ளது. இவ்வண்டுகள் மரத்தின் தண்டுப்பகுதியில் குடைந்து சிறு துவாரத்தை ஏற்படுத்தி உள்ளே சென்று சதைப்பற்றை சிறிது சிறிதாக தின்று விடும். நாளடைவில் பாதிக்கப்பட்ட மரங்கள் முறிந்து விடும். வண்டுகள் துளைத்த துவாரத்தின் வழியாக ஒரு வித பழுப்பு நிறத் திரவம் வடியும்.
# தென்னை சிவப்புக் கூன் வண்டு

## சேதங்கள்

#### கட்டுப்பாட்டு முறைகள்

- பாதிக்கப்பட்ட மரங்களை அப்புறப்படுத்த வேண்டும்
- பாதிக்கப்பட்ட மரத்தின் துவாரங்களில் இரண்டு செல்பாஸ் மாத்திரைகளை வைத்து அடைத்து விட வேண்டும்
- நுவக்ரான் மருந்தை வேர் மூலம் செலுத்த வேண்டும்
- இயற்கை முறையில் கட்டுப்படுத்த 'இனக்கவர்ச்சி பொறி' கொண்டு வண்டுகளை கவர்ந்து அழிக்கலாம்
# ஏக்கல்நத்தம்

**ஏக்கல்நத்தம்** (* Ekkalnatham *) என்பது இந்தியாவின், தமிழ்நாடு மாநிலத்திலுள்ள கிருஷ்ணகிரி மாவட்டத்தில் ஆந்திரப் பிரதேச எல்லையை ஒட்டி உள்ள ஒரு மலை கிராமமாகும்.
# அமைவிடம்

இந்த கிராமமானது கிருஷ்ணகிரி மாவட்டத்தில், வேப்பனபள்ளி சட்டமன்றத் தொகுதிக்கு உட்பட்ட நாரலபள்ளி ஊராட்சிக்கு உட்பட்ட கிராமமாகும். இந்த கிராமம் நான்கு மலைகளால் சூழப்பட்ட நடுவிலுள்ள சமவெளிப்பகுதியில் அமைந்துள்ளது.
# பிற தகவல்கள்

இக்கிராமத்தில் 190 வீடுகள் உள்ளன. இங்கு நாயுடு, வன்னியர், மலைவாழ் குரவர்கள், ஆதிதிராவிடர் எனப் பலதரப்பட்ட மக்களாக 850 பேர் வாழ்கின்றனர். இவர்கள் தமிழ், தெலுங்கு, கன்னடம் போன்ற மொழிகளை பேசுகின்றனர். இம்மக்களின் முக்கிய உணவாக அரிசி, கேழ்வரகு, சோளம், பயறுவகைகள், பால். போன்றவை உள்ளன. விவசாயமும், கால்நடை வளர்ப்பும் முக்கிய தொழிலாக உள்ளன. குடிநீருக்ககு கிணறு, குளம், ஏரி ஆகியவை நீர்வள ஆதாரங்களாக உள்ளன. இந்த கிராமத்துக்கு செல்ல நீண்ட காலமாக சாலை வசதி இல்லாமல் இருந்து வந்தது மலைப் பகுதியில் சுமார் ஐந்து கிலோ மீட்டர் நடந்துதான் கிராமத்தை அடையமுடியும். சாலைவசதி வேண்டும் என்ற கோரிக்கையை பல காலமாக இம்மக்கள் எழுப்பிவந்தனர். மேலும் தேர்தல் புறக்கணிப்பு போன்றவற்றில் ஈடுபட்டு தங்கள் எதிர்ப்பைக் காட்டிவந்தனர். இந்திலையில் ரூ.2.50 கோடி மதிப்பில் இக் கிராமத்துக்கு 2021 ஆம் ஆண்டு சாலை அமைக்கப்பட்டு பயன்பாட்டுக்கு கொண்டுவரப்பட்டது.
# பள்ளி வசதி

1. ஊராட்சி ஒன்றிய நடுநிலைப்பள்ளி மலைப் பகுதியில் செயல்பட்டுவருகிறது. நாள்தோறும் நான்கு ஆசிரியர்கள் தினமும் மலை மீது நடந்து சென்று மாணவர்களுக்கு கல்வி பயிற்றுவிக்கின்றனர்.
1. குழந்தைதொழிளாலர் பள்ளி பகுதிநேரப் பள்ளியாகச் செயல்படுகிறது.
# மருத்துவ வசதி

மருத்துவமனை 7 கிலோமீட்டர் தொலைவில் மேகலசின்னம்பள்ளியில் உள்ளது. 250 ஏக்கர் பரப்பளவில் அமைந்துள்ள காட்டில் மருத்துவ குணம்கொண்ட மூலிகைகள் உள்ளன. அவற்றை மக்கள் பயன்படுத்துகின்றனர்.
# திருவிழாக்கள்

தை மாதத்தில் ஈஸ்வரன் கோவில் திருவிழா சிறப்பாக நடைபெறும். மக்கள் ஆடல்,பாடல், நடநத்துடன் மகிழ்ச்சியுடன் இவ்விழாவை கொண்டாடுகின்றனர்.
# துணை நூல்கள்

- பன்முகநோக்கில் கிருஷ்ணகிரி மாவட்டம், முனைவர் கோ. விருது, ஜோதிராஜன் பதிப்பகம், ஓசூர், 2010.
# புதூர், அரூர் வட்டம்

**புதூர்** (*Pudur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது காரைபட்டி ஊராட்சிக்கு உட்பட்டது.
# புதூர், அரூர் வட்டம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 48 கிலோமீட்டர் தொலைவிலும், அரூரிலிருந்து 8 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°00'34.7"N 78°32'26.4"E ஆகும்.
# புதூர், அரூர் வட்டம்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 345 குடும்பங்களும் 1231 மக்களும் வசிக்கின்றனர். இதில் 634 ஆண்களும் 597 பெண்களும் அடங்குவர்.
# சிறுவாபுரி பாலசுப்பிரமணிய சுவாமி கோயில்

**சிறுவாபுரி பாலசுப்பிரமணியம் கோயில்** (*Siruvapuri Sri Balasubrahmanyam temple*) தமிழ்நாட்டின் சென்னைக்கு அருகிலுள்ள் திருவள்ளூர் மாவட்டத்தில் உள்ள சின்னம்பேடு பகுதியில் அமைந்துள்ளது.சிறுவாபுரி முருகன் கோவில் என்றும் அறியப்படும் இத்திருக்கோயில் 500 ஆண்டுகள் பழமையானதாகும். கிராம மக்கள் சேர்ந்து இக்கோயிலை கட்டியுள்ளனர். அரசாங்க பதிவுகளில் கோயிலின் அசல் பெயர் சின்னம்பேடு என்று குறிப்பிடப்பட்டுள்ளது. 500 ஆண்டுகள் பழமையான இந்த கோவில் சிவபெருமான் மற்றும் அவரது மனைவி பார்வதி தேவி, முருகன் அல்லது கார்த்திகேயரின் மகனுக்காக அர்ப்பணிக்கப்பட்டுள்ளது.
# சிறுவாபுரி பாலசுப்பிரமணிய சுவாமி கோயில்

## தெய்வங்கள்

இக்கோயிலின் முக்கிய தெய்வம் சிறீ பாலசுப்ரமணியர் ஆவார். திரு அண்ணாமலையார் மற்றும் திரு உண்ணாமலை அம்மன் ஆகியோரும் இக்கோயிலில் உள்ளனர். முருகப்பெருமானின் உற்சவ மூர்த்தியான வள்ளி மணாளர் வள்ளியுடன் திருமண கோலத்தில் இங்கு உள்ளார்.  
அருணகிரிநாதரின் சிலை கோயில் கருவறையை நோக்கி உள்ளது. துறவியான இக்கவிஞர் இந்த கோயிலுக்கு பல முறை வருகை தந்து பல திருப்புகழ் பாடல்களைப் பாடினார். முருகப் பெருமானைப் புகழ்ந்து அர்ச்சனை திருப்புகழும் இங்கு பாடப்பட்டது.
# பிரேசிலிய நோய்

**பிரேசிலிய நோய்** என்பதுபொருளியலில்உள்ளஓர்சொற்றொடர். சோயா அவரை போன்ற பொருட்களுக்கான அதிகவிலைகளின் மீது அமெரிக்க டாலருக்கு எதிராக பிரேசிலிய ரெயாலின் மதிப்பை வலுப்படுத்துவதற்கான (around R$1.95) சூழ்நிலையையும் பிரேசிலில் செய்யப்பட்ட பொருட்களுக்கு வெளிநாட்டுச் சந்தைகளில் போட்டியற்ற நிலை இருக்கவேண்டியதையும் விளக்குகிறது.
1960 களிலும் 1970 களிலும் பெருமளவான இயற்கை எரிவளி ஏற்றுமதிகளினால், நெதர்லாந்து சந்தித்த சிக்கல் 'டச்சு நோய்' என அழைக்கப்பட்டது. இதற்கு நிகராக, 2000 களில் பிரேசிலிய ஏற்றுமதியாளர்களுக்கு ஏற்பட்ட பொருளாதாரச் சிக்கலைக் குறிப்பதற்கு 'பிரேசிலிய நோய்' எனப் பெயரிடப்பட்டது..  
பிரேசிலியநோய்என்றவாக்கியம்பொருளியல் இலக்கியத்திலோ அல்லதுசெய்திஊடகங்களிலோபெருவாரியாகஉபயோகப்படவில்லை.
# சாமி சைன்

**சமி சென்** (Rami Sebai (பிறப்பு: 12, சூலை, 1984) என்வர் ஓர் கனேடிய மற்போர் வல்லுனர் ஆவார். இவர் சிரியா வம்சாவழியைச் சேர்ந்த சேர்ந்த வீரர் ஆவார். தற்பொழுது டபிள்யுடபிள்யு ஈ-ல் ஒப்பந்தமாகி, அங்கே **சாமி சைன்** என்ற புனைப் பெயரில், சிமாக்டவுன் நிகழ்ச்சியில் ஒப்பந்தமாகியுள்ளார் மேலும் இவர் முன்னாள் என் எக்சு டீ வாகையர்.  
இவர் டபிள்யு டபிள்யு ஈ-க்கு ஒப்பந்தமாகும் முன்னதாக, செபே இண்டீபண்டண்ட் சர்கியுடில் எல் செனேரிகோ என்ற புனைப்பெயரில் பங்கேற்றுக் கொண்டிருந்தர், இது மெக்சிகோவை மையமாக கொண்ட, ஓலே என்ற வாசகத்தை பிரதானமாக பயன்படுத்தும் லுச்சாடர் என்னும் கதாபாத்திரத்தை சார்ந்தது. செனேரிகோ 2002 முதல் 2013 வரை முகமூடி அனிந்து பங்கேற்றார். டபிள்யு டபிள்யு ஈ-க்கு ஒப்பந்தமான பின் செபே, முகமூடியின்றி பங்கேற்றார்.
# அகிலாண்டேஸ்வரி

**அகிலாண்டேஸ்வரி** என்பவர் இந்து தெய்வமான பார்வதி தேவியின் முக்கிய வடிவங்களில் ஒன்றாவார். அகிலாண்டேஸ்வரிக்கு திருவானைக்காவலில் புகழ்பெற்ற கோயில் உள்ளது. பார்வதிவின் மற்ற முக்கியமான வடிவங்கள் மதுரை மீனாட்சி, காஞ்சிபுரம் காமட்சி. வாரணாசியில் விஷாலட்சி ஆகும்.
அகிலாண்டேஸ்வரி என்பதற்கு அகிலம் என்றால் உலகம். உலகத்தை ஆள்பவள் என்று பொருள். இந்த தேவி பற்றிய மேலும் தகவல்கள் திருவானைக்காவல் ஜம்புகேசுவரர் கோயிலில் கிடைக்கின்றன. இவரின் வாகனம் முதலை.
2012 இல் பாடகர்கள் உன்னி கிருஷ்ணன், ஹரிணி ஆகியோர் இந்த அம்மனின் சிறப்புகளை பாடி வெளியிட்டுள்ள பாடல்கள் "நவசக்தி ஜெய ஜெய சக்தி " என்ற ஆல்பத்தில் இடம் பெற்றுள்ளன இந்த பாடலில் கோயில் மற்றும் அதன் முழு வரலாற்றும் பெரிய முறையில் இடம்பெற்றுள்ளது.
# தாதராவலசை

**தாதராவலசை** (*Tadaravalasai*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம் கீரைபட்டி ஊராட்சிக்கு உட்பட்ட ஒரு சிற்றூர் ஆகும்.
# தாதராவலசை

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், அரூரில் இருந்து 15 தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°58'58.9"N 78°32'27.5"E ஆகும்.
# தாதராவலசை

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 80 குடும்பங்களும், 315 மக்களும் வசிக்கின்றனர். இதில் பெண்களின் எண்ணிக்கை 44 என்றும், ஆண்களின் எண்ணிக்கை 171 என்றும் உள்ளது. மக்களின் கல்வியறிவு விகிதம் 57.78% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கழிவறை

s.]]
மனிதன் மலம், சிறுநீர், மற்றும் கழிவுகளை அகற்றப் பயன்படும் நீர்க்குழாய் முதலிய தொகுதி **கழிவறை**, **கழிப்பறை** அல்லது **கக்கூஸ்** (Toilet) எனப்படும். தமிழில் கழிவறை நீர்க்குழாய் தொகுதி இருக்கும் அறையைக் குறிக்கவே பெரிதும் பயன்படுகின்றது. இந்தக் கட்டுரையில் நீர்க்குழாய் முதலிய தொகுதியையே கழிவறை சுட்டும்.
# கழிவறை

## கழிவறை வரலாறு

உடல் கழிவுகளான மலம், சிறுநீர் ஆகியவற்றை உடலிருந்து அகற்றுவது மனிதனின் அன்றாட தேவைகளில் ஒன்று. அனேக நாடுகளில் 1800 களுக்கு முன்னர் காட்டுப்புற அல்லது ஒதுக்குபுற இடங்களிலோ மனிதர் உடல் கழிவுகளை அகற்றினர். சில ஐரோப்பிய நாடுகளில் அறை தொட்டி (champer pot) பயன்படுத்தப்பட்டது.  
1800 பின்னரே தற்கால கழிவறை (toilet) முறையும் அதை ஏதுவாக்கிய முறையும் (Sewage collection and disposal system) நடைமுறைக்கு வந்தது.
# கழிவறை

## கழிவறையின் தேவை

கழிவுகளை அவதானமாக அகற்ற வேண்டிய தேவை 1850 பின்னர் தெளிவாக உணரப்பட்டது. கழிவுகள் நீர்நிலைகளை களங்கப்படுத்தினால், அவற்றின் மூலம் நோய்க்கிருமிகள் பரவுவது ஏதுவாகிற்று. கழிவுகளில் நோய்க்கிருமிகள் தங்கி மனிதருக்கு பரப்புவதை மருத்துவர்கள் எடுத்துகூறினர்.  
கழிவு, நீர்நிலை, நோய்க்கிருமி, நோய் ஆகியவற்றின் தொடர்புகள் நிரூபிக்கப்பட்ட பின், கழிவுகளை குடிநீர் நிலைகளில் இருந்து பிரிப்பது தேவையாகிற்று.
# கழிவறை

## கழிப்பறையின் வகைகள்

பொதுவாகக் காணப்படும் கழிப்பறைகள் 4 வகைப்படும். அவை பின்வருமாறு:
1. உலர் கழிப்பறை
1. ஈரக் கழிப்பறை
1. உரக் குழிக் கழிப்பறை
1. சூமேசு (ECOSAN) கழிப்பறை
# கழிவறை

## கழிப்பறையின் வகைகள்

### உலர் கழிப்பறை

1. எளிய முறைக் குழிக் கழிப்பறை
1. உள் கட்டுமானத்துடன் கூடிய குழிக் கழிப்பறை
1. காற்றோட்டம் மேம்படுத்தப்பட்ட குழிக் கழிப்பறை
1. பிளேர் கழிப்பறை
1. சோபாக் கழிப்பறை
# கழிவறை

## கழிப்பறையின் வகைகள்

### ஈரக் கழிப்பறை

1. செப்டிக் டேங்க் கழிப்பறை (Septic Tank Toilet)
1. உறிஞ்சு குழிக் கழிப்பறை (Leach pit Toilet)
# கழிவறை

## உள்வீட்டு கழிவறை

- தமிழக வீடுகளின் கழிவறைத்தொட்டியை அமைக்கும் விதம் படத்தில் காட்டப்படுகிறது. இது 4அல்லது5 நபர் உள்ள குடும்பத்திற்கு போதுமானதாகும்.பெரும்பாலும், கட்டுக்கற்களைக் கொண்டு உருவாக்கப்படுகிறது. இக்கட்டுமான முறையினை, இயற்கையியல் வல்லுனர் எதிர்க்கின்றனர். ஏனெனில், கழிவுகள் இயற்கை முறைப்படி அழியவேண்டுமேயொழிய, இப்படி தேக்கி வைப்பதால் சுற்றுப்புறம் பாதிக்கப்படுகிறது என்கின்றனர்.
# கழிவறை

## தமிழ்ச் சூழலில் கழிவறை

தமிழர்கள் வாழ்விடங்கள் பெரும்பாலும் சூடான வெட்ட நிலை பிரதேசங்களாகவே உள்ளன. எனவே காடு கரையில் வெளியில் ஒதுங்குவது இயல்பாக இருந்தது. வெட்பநிலையில் கழிவு காய்ந்து மண்ணுடன் மண்ணாக விரைவில் கலந்து விடுவதால் இது மிகப்பெரிய சூழலியல் விசயமாக தமிழர் மண்ணில் இருந்திருக்கும் வாய்ப்புகளில்லை.தமிழர் வரலாற்றில் விஜயநகரப் பேரரசு காலத்தில் தான் கழிவறைகளை (வெறும் நான்குச் சுவர்கள் கொண்ட மறைவிடம்) சுத்தம் செய்வதற்கு சிலரைக் குடியேற்றம் செய்ததாக அறிகிறோம்."
# கடல் தூண்

வின் விக்டோரியா மாநிலத்தில் உள்ள கடற் தூண்கள்]]  
**கடல் தூண்** (Stack) என்று அழைக்கப்படுவது. கடல் அரிப்பினால் ஏற்படும் நிலத்தோற்றமாகும். கடல் அலைகள் கடற்கரையை சுற்றிலும் அரித்தல், கடத்துதல் மற்றும் படியவைத்தல் ஆகிய பணிகளை செய்கின்றன. கடல் அரிப்பினால் கடலில் கடலோரத்தில்
எஞ்சி இருக்கின்ற பாறையானது தூணைப் போல் உயரமாக இருப்பவை ஆகும். அவை தூணைப்போல இருப்பதால் கடல் தூண் என்ற பெயர்பெற்றன. காற்றும், நீரும் சேர்ந்த செயல்முறைகளால் காலப்போக்கில் கடல் தூண்கள் உருவாகின்றன.
# அ. சாமநத்தம்

**அ. சாமநத்தம்** (*Samanatham*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கீரைபட்டி ஊராட்சிக்கு உட்பட்ட ஒரு கிராமம் ஆகும்.
# அ. சாமநத்தம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 53 கிலோமீட்டர் தொலைவிலும், அரூரிலிருந்து 34 கிலோமீட்டர் தொலைவிலும், மாநிலத் தலைநகரான சென்னையிலிருந்து 284 கிலோமீட்டர் தொலைவில் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°59'55.0"N 78°32'01.2"E ஆகும்.
# அ. சாமநத்தம்

## மக்கள் வகைப்பாடு

இங்கு 52 குடும்பங்களும் 191 மக்களும் வசிக்கின்றனர். இதில் 96 ஆண்களும் 95 பெண்களும் அடங்குவர்.
# கபிலரின் கைமாறு

### கபிலரும் பாரியும்

கபிலர் பாண்டிய நாட்டில் திருவாதவூர் எனும் ஊரில் பிறந்தார்.ஆரம்பகாலத்தில் பாண்டிய அரசவைக்கவிஞராக இருந்து பின்பு மதுரை<nowiki/>யை விட்டு வெளியேறி பல்வேறு அரசவைகளில் பங்குபெற்றார்.இச்சமயம் வேளிர் மன்னர்களில் தலைசிறந்த பாரி வள்ளல் பற்றியும் அவரின் நற்பண்புகள், மற்றும் கொடைத்தன்மை பற்றியும் கேள்வியுற்று பறம்பு நாட்டிற்குச் சென்று மன்னரின் உற்ற நண்பனாக தனது கடைசி வாழ்நாள் வரை இருந்தார்.
# கபிலரின் கைமாறு

### கபிலரும் பாரியும்

#### கபிலரின் கைமாறு

கபிலர் மன்னர் பாரி இறப்புக்குப் பின்னர் பாரியின் இரு மகள்களான அங்கவை, சங்கவை இருவருக்கும் பாதுகாவலராக திகழ்ந்தார். பின்பு பரம்பு நாட்டைவிட்டு மூவரும் வெளியேறினர். பாரியின் மகள்களுக்கு வேளிர் அரச குடும்ப மணமகன் தேடுவதில் தோல்வியடைந்தார். இறுதியில் அவர்களை ஒரு பிராமணக்குடும்பதில் பாதுகாப்பாக விட்டுச்சென்றார். பிற்காலத்தில் அவர்களை ஒளவையார் பாதுகாத்து, இறுதியாக வேளிர் இன மன்னர் மலையமான் காரி குடும்பத்தில் திருமணம் செய்து கொடுத்தார் என சான்றுகள் உள்ளன.
# எரிபெர்டோ சேடா

**எரிபெர்டோ “எட்டி” செடா** (Heriberto "Eddie" Seda, பிறப்பு 31 ஜூலை 1967) என்பவன் 1990 முதல் 1993 வரை அமெரிக்காவின் நியூயார்க் நகரில் தொடர் கொலைகளை செய்த அமெரிக்க கொலைகாரன். இவன் 1996 ஜூன் 18 இல் கைதாகும் வரை, 3 கொலைகளையும் 5 பயங்கரத் தாக்குதல்களையும் செய்துள்ளான். இவன் 1996 சூன் 21 அன்று கைது செய்யப்பட்டு, 1998 இல் இவன் மீதான குற்றங்கள் உறுதி செய்யப்பட்டு, 232 ஆண்டுகள் தண்டனை அளிக்கப்பட்டது.
# கணினி - தமிழ் உள்ளீடு முறைகள்

**தமிழ் உள்ளீட்டு முறைகள்** மூலம் தமிழ் மொழி எழுத்துக்கள் பயன்படுத்தி ஒரு தட்டச்சுப் பொறி அல்லது ஒரு கணினி விசைப்பலகை உருவாக்கப்பட்டது.
இதில்அழகி மற்றும் தமிழ்நாடு எழுத்தாளர் வழங்கும் இரண்டு நிலையான மற்றும் ஒலிப்பு வகை அமைப்பு தட்டச்சு அமைப்புகள்வகை உள்ளது.
# கணினி - தமிழ் உள்ளீடு முறைகள்

## ஒலியியல், கணினி அமைப்பு

- கூகுள் எழுத்துப்பெயர்ப்பு
- கூகுள் உள்ளீட்டு முறை ஆசிரியர்கள்(Google IME)
- மைக்ரோசாப்ட் தமிழ் ஒலிபெயர்ப்பு
- ஒலிபெயர்ப்பு வழங்கிய அழகி மென்பொருள்
# கணினி - தமிழ் உள்ளீடு முறைகள்

## மேலும் பார்க்க

- தமிழ் வலைப்பதிவுலகம்
- தமிழ் விசைப்பலகை
# இரட்டைத் திமில் ஒட்டகங்கள்

இரட்டைத் திமில் ஒட்டகங்கள் மங்கோலியாவின் கோஃபி பனிப்பாலைவனம் மற்றும் அதனையொட்டியுள்ள பனிமலைப் பகுதிகளில் காணப்படுகிறது.
# இரட்டைத் திமில் ஒட்டகங்கள்

## பண்புகள்

சாதாரணமாக ஒற்றைத் திமில் ஒட்டகங்கள்தான் பெரும்பான்மை வெப்ப பிரதேசங்களில் காணப்படுகிறது. இவ்கவகையான ஒட்டகத்தினைவிட (dromedary)அடர்த்தியான உரோமங்களை உடைய தோலினை உடையது. இரண்டு திமில்களில் கடுமையான குளிருக்கு தன்னை தகவமைத்துக் கொள்ள இது பெரிதும் உதவுகிறது. பனிக்கட்டி நேரடியாக ஆவியாகும் வினையிலும், உயிர்வாழக் கடுமையான நெருக்கடி நிறைந்த சூழலிலும் கூட தன்னை தகவமைத்துக் கொண்டிருக்கிறது.
# திருப்போரூர் கந்தசாமி கோயில்

**திருப்போரூா் கந்தசுவாமி கோவில்** என்பது இந்தியாவின் தமிழ்நாட்டின், செங்கல்பட்டு மாவட்டம் திருப்போரூரில் இருக்கும் ஒரு முருகன் கோயில் ஆகும். இக்கோயில் நகரின் மையத்தில் அமைந்துள்ளது. திருபோரூரானது பழைய மகாபலிபுரம் சாலையில் அமைந்துள்ளது.  
திருப்போரூா் கந்தசாமி கோவில் சுப்பிரமணிய சுவாமி கோவில் என்றும் அழைக்கப்படுகிறது. தமிழ் மொழியில் திருப்போரூா் என்ற தமிழ்ச் சொல்லின் பொருள் "புனிதப் போரின் இடம்" என்பது ஆகும்.
# திருப்போரூர் கந்தசாமி கோயில்

## வரலாறு

இன்று இங்குள்ள கோயிலும் குளமும் முந்நூறு வருஷங்களுக்குள் உருவானவைதான். என்றாலும் இந்த இடத்தில் ஒரு பழைய முருகன் கோயில் இருந்திருக்க வேண்டும் எனப்படுகிறது. பல்லவ மன்னர்கள் காலத்திலேயே இந்தக் கோயில் எழுந்ததாக வரலாறு உள்ளது. பதின்மூன்றாவது நூற்றாண்டில் பதிவு செய்யப்பட்ட கல்வெட்டில், இவ்வூர் தொண்டை நாட்டில் ஆமூர் கோட்டத்தில் உள்ள ஜெயங்கொண்ட சோழ மண்டலம் என்று குறித்திருக்கிறது.  
விக்கிரம சோழன் ஏற்படுத்திய நிவந்தங்களையும், விஜய கண்டதேவர் நந்தா விளக்குக்காகப் பொன் கொடுத்ததையும் அறிவிக்கும் கல்வெட்டுகள் எல்லாம் இங்குள்ள தெய்வயானையார் கோயில் சுவர்களில் சிதைந்து காணப்படுகின்றன. இவைகளே இக்கோயில் பழமையானது என்பதற்குச் சான்றுகள்.  
இந்த ஊருக்கு அந்த நாளிலே சமரபுரி என்ற பெயரும் இருந்திருக்கிறது. இந்தக் கோயிலை விட, இங்குள்ள முருகனைப் பற்றிச் சிதம்பர சுவாமிகள் பாடிய 'திருப்போரூர் சந்நிதி முறை' என்ற பிரபந்தம் சிறந்த இலக்கியப் பிரசித்தி உடையது. இந்தக் கோயிலுக்குத் திருப்பணி செய்தவரும் அவரே. திருப்போரூர் முருகன் கோவில் கிபி 10ஆம் நூற்றாண்டில் விக்கிரம சோழன்னால் கட்டப்பட்டது இந்த திருப்போரூர் முருகன் கோவில்.
# திருப்போரூர் கந்தசாமி கோயில்

## தொன்மக்கதை

கந்த புராணக் கூற்றுப்படி முருகப்பெருமான் மூன்று இடங்களில் அசுரர்களை எதிர்த்துப் போரிட்டார். அவை முறையே திருச்செந்தூர், திருப்பரங்குன்றம்,திருப்போரூர் ஆகும். திருச்செந்தூரில் கடல் மார்கமாகவும், திருப்பரங்குன்றத்தில் நில மார்கமாகவும், திருப்போரூரில் ஆகாய வழியிலும் போரிட்டதாகக் குறிப்பிடப்பட்டுள்ளது. இத்திருத்தலத்திலேயே முருகப்பெருமான் தாரகாசுரனை வென்றதாக நம்பப்படுகிறது.  
பின்பு பல நாட்களாக இத்தலம் கவனிப்பாரற்றுக் கிடந்தது. திருக்கோவில் வரலாற்றுப்படி, முருகப்பெருமான் மதுரை மாநகரிலிருந்த சிதம்பரம் அடிகளாரின் கனவில் தோன்றியதாகவும், தான் திருப்போரிலுள்ள பனை மரத்தினடியில் கேட்பாரற்று இருப்பதாக கூறி மறைந்ததாகவும், கடவுள் உரைத்தபடியே சிதம்பரம் அடிகளார் திருப்போரூர் வந்தடைந்து முருகப்பெருமானின் சிலையை மீட்டெடுத்து திருக்கோவில் அமைத்ததாகவும் சொல்லப்பட்டுள்ளது.
# திருப்போரூர் கந்தசாமி கோயில்

## கோயில் அமைப்பு

கருவறையில் உள்ள முருகன் கிழக்கு நோக்கியிருந்தாலும் கோயிலின் பிரதான வாயில் தெற்கு நோக்கியே இருக்கிறது. இந்த வாயிலைக் கடந்து, வெளிப் பிராகாரத்தில் உள்ள கோபுர வாயிலையும் கடந்தே முருகன் சந்நிதிக்குச் செல்ல வேண்டும் . மூல மூர்த்தி பனையடியில் புதைந்திருக்கிறார். ஆதலால் புற்றிடங் கொண்ட அந்தப் பெருமானுக்கும் அவன் துணைவியாருக்கும் புனுகுச் சட்டமே சாத்தி அலங்கரிக்கின்றனர். அபிஷேகம் கிடையாது, உருவங்களும் மொழு மொழு வென்றே இருக்கும்.  
இந்த மூல மூர்த்திகளுக்கு முன்னால் மிகச் சிறிய வள்ளி தெய்வயானை சமேதனாகக் கந்தனை உருவாக்கி நிறுத்தி யிருக்கிறார்கள். இந்தக் கந்தன் கரங்களிலே உடம்பிடி, குலிசை முதலிய ஆயுதங்கள் இல்லை. தூக்கிய திருக்கரங்களிலே ஜபமாலையும் கமண்டலமுமே காணப்படுகின்றன. இங்குள்ள முருகன், பிரணவப் பொருள் அறியாத பிரமனைச் சிறையில் அடைத்த பின், தானே சிருஷ்டித் தொழிலை மேற்கொண்டிருக்கிறான்.  
இங்கே வள்ளியையும் தெய்வயானையையும் உடன் உள்ளனர் என்றாலும், அவர்களுக்குத் தனித்தனிச் சந்நிதிகள் உள்ளன. இக் கோயிலில் இருபத்து நாலு தூண்களோடு கூடிய ஒரு பெரிய மண்டபம் இருக்கிறது. ஒவ்வொரு தூணிலும் ஒரு கையில் கேடயமும், ஒரு கையில் வாளும் உடைய நவவீரர் முதலியோரது உருவங்கள் உண்டு. இது போர் ஊர் அல்லவா? சூரபதுமனின் துணைவர்களான அசுரர்கள் போருக்கு எழுந்த போது, அவர்களை இங்குதான் சமர் புரிந்து வென்றார் என்பதுதானே வரலாறு. ஆகையால் சமரபுரி முருகன் சந்நிதியில் இவ்வீரர்களை யெல்லாம் உருவாக்கி நிறுத்தியிருக்கின்றனர்.
# மா சாகுபடி தொழில் நுட்பம்

இந்தியாவில் மாம்பழ வகைகள் பெரும்பாலும் ஒட்டு மூலம் உற்பத்தி செய்யப்படுகின்றன. வேகமாக வளரக்கூடிய இரகத்தை சேர்ந்த ஒரு வருட மாங்கன்றின் மேல் விருப்பப்படும் இரகத்தினை ஒட்டுவது பொதுவான முறையாகும். சிலநேரம், மண்ணுக்கேற்ப உகந்த இரகங்களின் மேல் சிறந்த குணமுடைய மா இரகங்கள் ஒட்டப் படுகின்றன. இந்திய சீன வகை இரகங்கள் சில விதையிலிருந்தும் வளர்க்கப்படுகின்றன. இவை ஒரு விதையில் பல முளை கருக்களைக் (embryo) கொண்டுள்ளன.
# மா சாகுபடி தொழில் நுட்பம்

## எப்படி பயிரிடுவது?

பெங்களுரா, செந்துரா, மல்கோவா, அல்பொன்சா, காலபாடு, பங்னப்பள்ளி, புட்டி, சீரி, ரூமானி, சேலம் பெங்களுரா பொன்ற இரகங்கள் உள்ளன. தோட்டம் அமைக்கும் போது கன்றுகள் 40 – 50 அடி இடைவெளியில் 90x90x90cm pit (ஏக்கருக்கு சுமார் 100 மரங்கள்) நடப்படுகின்றன. சாதாரணமாக, மாமரத்தோட்டங்களில் கழித்து விடுதல் தேவையற்றது. எனினும், முதல் சில ஆண்டுகள் அடிப்பாகத்தில் 3 அடி உயரம் வரை கிளைகள் வளராமல் கழித்து விடுவது நல்லது. அதன் பிறகு மாமரங்கள் தாமாகவே விரும்பத்தகுந்த நிலைக்கு வளரும்
# மா சாகுபடி தொழில் நுட்பம்

## பருவம்

ஜுலை முதல் டிசம்பர் வரை.
# மா சாகுபடி தொழில் நுட்பம்

## மண்

நல்ல வடிகால் வசதி உள்ள செம்மண் ஏற்றது. அமில-கார அளவு 6.5 முதல் 8.5 வரை இருக்கவேண்டும்.
# மா சாகுபடி தொழில் நுட்பம்

## நிலம் தயாரிதல்

1. நிலத்தை 3-4 முறை நன்கு உழ வேண்டும்.
1. வரிசைக்கு வரிசை 6 மீட்டரும் செடிக்கு செடி 10 மீட்டரும் இருக்கவெண்டும்.
1. அடர் நடவு முறையில் வரிசைக்கு வரிசை 5 மீட்டரும் செடிக்கு செடி 10 மீட்டரும் இருக்க வேண்டும்.
1. குழி 3 அடிக்கு 3 அடி இருக்க வேண்டும்.
1. மண், மணல் மற்றும் தொழு உரம் 10 கி.கி மூன்றையும் 2 அடி வரை நிரப்பி ஆற விடவேண்டும்
# மா சாகுபடி தொழில் நுட்பம்

## கன்று

ஒட்டு கட்டிய செடிகளைதான் நடவுக்கு பயன்படுத்த வேண்டும்.
1. மேற்கோள்:TNAU,PAIYUR.
# நூற்புச் சக்கரம்

**நூற்புச் சக்கரம்** (spinning wheel) என்பது இழையிலிருந்து நூல் அல்லது நூலிழையினைச் சுழற்றுவதற்காகப் பயன்படும் ஓரு கருவி ஆகும். தொழிற்புரட்சி ஏற்படுவதற்கு முன்னர் பருத்தி நெசவுத் தொழிற்துறைக்கு அடிப்படையாக இருந்தது. தொழிற்புரட்சியின் போது நூற்புச் சக்கரத்திற்கு மாற்றாக இருந்த நூற்குஞ்சென்னி மற்றும் நூற்புச் சட்டம் போன்ற கருவிகளுக்கும் அடிப்படையாக இருந்தது.
# நூற்புச் சக்கரம்

## வரலாறு

- சிந்துவெளி நாகரிக ஆய்வில் ஈடுபட்டுள்ள ஜே. எம். கெனோயர், களிமண் பதிவுமுறையில் காணப்பட்ட நூலின் சீராக்கம் மற்றும் இறுக்கமான நூற்புமுறை ஆகியவை தக்ளியினை விட நூற்புச் சக்கரத்தினைப் பயன்படுத்தியுள்ளனர் என்று குறிப்பிட்டுள்ளார். ஆனால் முக்தார் அகமதுவின் கூற்றுபடி சிந்து சமவெளி மக்கள் இறுக்கமான நூற்புக்காக வரலாற்றுக்கு முந்தைய காலலட்டத்தில் இருந்தே நூற்புக் கதிரைப் பயன்படுத்தியுள்ளதாகக் குறிப்பிட்டுள்ளார்.
# மணிலா அகத்தி

**மணிலா அகத்தி** பிலிப்பீன்சு நாட்டில் உள்ள பன்னாட்டு நெல் ஆராய்ச்சி நிலையத்திலிருந்து 1985 ஆம் ஆண்டு இந்தியாவிற்கு அறிமுகப்படுத்தப்பட்டது.
# மணிலா அகத்தி

## விவரிப்பு

மணிலா அகத்தி மரவியல்புடன் குத்துநிலையாக முரடான ஆண்டு அல்லது குறும்பருவத் தாவரமாக அனைத்துப் பருவங்களிலும்1 முதல் 3மீ உயரம் வளரும்;இதன் தண்டு 15 மிமீ தடித்து நுண் மயிரிழைகளோடிருக்கும்; இலைகள் இணைநிலைக் கூட்டிலைகளாக 12 முதல் 22 வரையிலான சிற்றிலைகளோடு அமையும். கூட்டிலைகள் 7 முதல் 25 செமீ நீளவரை அமையும். கூட்டிலைக் காம்பில் 3 முதை 14 மலர்கள உள்ள பூங்கொத்து இருக்கும். பூக்கள்மஞ்சள் நிறமாக இருக்கும்மிதில் இருபுற வெடிக்கனி திருகலாக 15 முதல்22 செமீ நீளத்துக்கு அமையும். விதைகள் சிறிய உருளயான வெளிர்த்த முதல் கறுத்தது வரையிலான பழுப்பு நிறத்தில் அமையும்.
# மணிலா அகத்தி

## பசுமை உரம்

இது வேர்ப்பாகத்திலும், தண்டு பாகத்திலும் வேர் முடிச்சுக்களைக் கொண்டுள்ளதால் காற்றிலிருந்து தழைச்சத்தினை உறிஞ்சி நெல் பயிருக்குத் தரும்.கோடையில் இதன் வளர்ச்சி அதிகமாக இருக்கும். இது ஒரு பசுந்தாள் உரமாக பயன்படுவதால் நெல் வயலில் 60 நாள் முன்பாகவே விதைத்து பூ வரும் சமயத்தில் மண்ணில் மடக்கி உழ வேண்டும். இதனால் செயற்கை உரம் போடுவதை குறைத்துக் கொள்ளலாம். இயற்கை வேளாண்மைக்கு இது ஒரு நல்ல வளமாகும்.
# ஆயசி நோய்குறி

ஆயாஸி நோய்க்குறி (அல்லது குரோமோசோம் 21  Xq21 நீக்குதல் நோய்க்குறி) [1] என்பது குரோரெய்ரேமிரியா, பிறவிக்குரிய காதுகேளாமைமற்றும் உடல் பருமன் ஆகியவற்றைக் கொண்டிருக்கும் ஒரு நோய்க்குறி ஆகும்.
# ஆயசி நோய்குறி

## அறிகுறிகள்

- மன அழுத்தம்
- பிறந்த நேரத்தில் காது கேளாமை
- உடல்பருமன்
- Choroideremia
- பார்வைகுறைபாடு
- கொரோயிட்டின்மெதுவானபாதிப்பு
# ஆயசி நோய்குறி

## மரபியல் [

x- பிணைப்பு ஒடுங்கு பண்பு ஆயஜி சிண்ட்ரோம் எனவிவரிக்கப்படுகிறது. நீக்கப்பட்ட அறியப்பட்ட மரபணுக்கள் CHM மற்றும் POU3F4 ஆகியவை Xq21 இருப்பிடத்தில் அமைந்துள்ளன.
# ராமியனஹள்ளி

**இராமியனஹள்ளி** (*Rameyanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643492. இது இராமியனஅள்ளி ஊராட்சிக்கு உட்பட்டது.
# ராமியனஹள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாப்பிரெட்டிப்பட்டியில் இருந்து 20 கிலோமீட்டர் தொலைவிலும் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°01'42.5"N 78°22'31.9"E ஆகும்.
# ராமியனஹள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் 765 குடும்பங்களும் 2859 மக்களும் வசிக்கின்றனர். இதில் 1430 ஆண்களும் 1429 பெண்களும் அடங்குவர்.
# ரஞ்சித் குமார் தாஸ்

**ரஞ்சித் குமார் தாஸ்** (பிறப்பு: டிசம்பர் 1, 1965) அசாமைச் சேர்ந்த ஒரு அரசியல்வாதி. இவர் பாரதீய ஜனதா கட்சியை சார்ந்த அசாம் மாநில சட்டமன்ற உறுப்பினர் ஆவார். 2016-ம் ஆண்டின் அசாம் சட்டமன்ற அவைத் தலைவராக தேர்வு செய்யப்பட்டார்.  
இவர் அசாம் சட்டமன்றத்திற்கு, சர்போக் சட்டமன்றத் தொகுதியிலிருந்து 2011 மற்றும் 2016 ஆண்டுகளில் தேர்ந்தெடுக்கப்பட்டார்.
# நல்லமுத்து இராமமூர்த்தி

**டி. நல்லமுத்து இராமமூர்த்தி** (*Nallamuthu Ramamurthi*) என்பவர் இந்திய அரசியல்வாதியும், கல்வியாளரும் ஆவார். இவர் இந்திய நாடாளுமன்றத்தின் மேலவையான மாநிலங்களவைக்கு மதராஸ் மாநிலத்திலிருந்து இந்திய தேசிய காங்கிரசு கட்சியினால் உறுப்பினராகத் தேர்ந்தெடுக்கப்பட்டார். இவர் 1946ஆம் ஆண்டு மிஸ் மியர்ஸுக்குப் அடுத்து சென்னை இராணி மேரி கல்லூரியின் முதல்வராகப் பொறுப்பேற்றவர். இவர்தான் இக்கல்லூரியில் முதல்வராகப் பொறுப்பேற்ற முதல் இந்தியர் ஆவார்.
# நல்லமுத்து இராமமூர்த்தி

## வாழ்க்கைக் குறிப்பு

இவர் முத்துலட்சுமி ரெட்டியின் சகோதரி ஆவார். இவர் சென்னையில் உள்ள மகளிர் பள்ளியில் படித்தார். சென்னை மாநிலக்கல்லூரியில் முதுகலைப்பட்டம் பெற்றார். சிறந்த மேடைப்பேச்சாளரான இவர் தமிழ், ஆங்கிலம், தெலுங்கு, ஜெர்மன், பிரெஞ்சு போன்ற மொழிகளிலும் தேர்ச்சி பெற்றார். பிரித்தானிய அரசாங்கத்தின் பொருளுதவியோடு மேற்படிப்புக்காக இலண்டன் சென்றார். பின்னர் இவர் இராணிமேரி கல்லூரியில் பணிக்கு சேர்ந்தார். ராணி மேரி கல்லூரியில் ஐரோப்பிய பெண்களே கல்லூரி முதல்வராக இருந்து வந்த நிலையில். அந்த நடைமுறை மாற்றப்பட்டு முதல் இந்தியப்பெண் முதல்வராக இவர் பொறுப்பேற்றார்.
# நல்லமுத்து இராமமூர்த்தி

## இதரப் பணிகள்

• 1926ல் பாரிசில் நடைபெற்ற பிரித்தானிய காமன்வெல்த் நாடுகளின் கூட்டத்தில் கலந்து கொண்டு உரையாற்றினார்.  
• இந்திய மகளிர் சங்கத்தின் சென்னை மாநிலத்தின் துணைத்தலைவராகப் பொறுப்பு வகித்துள்ளார்.  
• 1932ல் மகளிருக்கு வாக்குரிமை வழங்குதல் தொடர்பாக அமைக்கப்பட்ட லோதியன் குழுவில் பங்கெடுத்துள்ளார்.  
• செஞ்சிலுவைச் சங்கத்தின் செயற்குழு உறுப்பினர்.  
• வரதட்சணை ஒழிப்புக்காக நியமிக்கப்பட்ட நாடாளுமன்ற துணைக்குழுவின் உறுப்பினர்.  
• பன்னாட்டுப் பெண்கள் அமைதி சங்கத்திற்கான துணைத்தலைவர்
# சாம்பல் வெள்ளை ஈ

**சாம்பல் வெள்ளை ஈ** (*Ash whitefly*) என்பது வெள்ளை ஈ சிற்றினம் ஆகும். இது மேற்கு ஐரோவாசியா, இந்தியா, மற்றும் வட ஆப்பிரிக்கா தாயகமாகவும் வட அமெரிக்காவில் அறிமுகப்படுத்தப்பட்ட உயிரினமாகவும் பரவியுள்ளது. இது மாதுளை, ஆப்பிள் மற்றும் பேரி போன்ற பழ மரங்களைத் தாக்கும் ஒரு பூச்சி சிற்றினம். மேலும் இவை அலங்கார மரங்களையும் தாக்கக்கூடியது. இதனைக் கட்டுப்படுத்த *என்கார்சியா இன்ரான்* என்ற ஒட்டுண்ணி பயன்படுத்தப்படுகிறது.
# காமோதினி

**கொமோதினி** (Komotini , , ) கிழக்கு மாசிதோனியா மற்றும் வடகிழக்கு கிரேக்கத்தின் திரேசு பகுதியில் உள்ள ஒரு நகரமாகும். இது ரோதோப்பின் தலைநகரம். இந்த நகரம் 1973 இல் நிறுவப்பட்ட தெமோக்ரிடசு பல்கலைக்கழகத்தின் தாயகமாகும். கொமோதினியில் கணிசமான அளவு துருக்கிய மொழி பேசும் முஸ்லிம் மக்கள் வசிக்கின்றனர்.  
சமவெளியின் வடக்குப் பகுதியில் அதே பெயரில் கட்டப்பட்ட கொமோதினி, வடகிழக்கு கிரேக்கத்தின் முக்கிய நிர்வாக, நிதி மற்றும் கலாச்சார மையங்களில் ஒன்றாகும், மேலும் அப்பகுதியின் முக்கிய விவசாய மையமாக உள்ளது.
# காமோதினி

## மக்கள் தொகையியல்

இந்த நகரத்தில் உள்ளூர் கிரேக்கர்கள், அனத்தோலியா மற்றும் கிழக்கு திரேஸில் இருந்து வந்த கிரேக்க அகதிகள், துருக்கியர்கள், போமாக், கிரேக்க மற்றும் உரோமானியர்கள் வம்சாவளியைச் சேர்ந்த முஸ்லிம்கள், ஆர்மீனிய இனப்படுகொலையில் இருந்து தப்பிய அகதிகளின் வழித்தோன்றல்கள் மற்றும் வடகிழக்கு அனதோலியா மற்றும் முன்னாள் சோவியத் ஒன்றியத்தின் (குறிப்பாக சியார்சியா, ஆர்மீனியா, உருசியா மற்றும் கசக்ககஸ்தான் ) பகுதிகளைச் சேர்ந்த கிரேக்கர்கள் உள்ளனர்.
# காமோதினி

## தற்போதைய கொமோதினி

கொமோதினி, தற்போது, ஒரு செழிப்பான வணிக மற்றும் நிர்வாக மையமாக உள்ளது. இது நகரத்தின் வரலாற்று மையம் பெரும்பாலான வணிகம் மற்றும் சேவைகளுடன் மையப்படுத்தப்பட்டுள்ளது.
# வள்ளிமதுரை

**வள்ளிமதுரை** (*Vallimadurai*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கீரைப்பட்டி ஊராட்சிக்கு உட்பட்டது.
# வள்ளிமதுரை

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 51 கிலோமீட்டர் தொலைவிலும், அரூரில் இருந்து 11 கிலோ மீட்டர் தொலைவிலும், மாநில தலைநகரான சென்னையிலிருந்து 260 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°58'04.3"N 78°32'00.0"E ஆகும்.
# வள்ளிமதுரை

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 352 குடும்பங்களும் 1371 மக்களும் வசிக்கின்றனர். இதில் 697 ஆண்களும் 674 பெண்களும் அடங்குவர். கிராமத்தின் மொத்த கல்வியறிவு பெற்றவர்கள் விகிதம் 47.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பலக்கரு உயிரணு

கலக் குறுக்குச் சுவர் அற்ற பல கலக்கருக்கள் உள்ள உயிர்க்கலம் **பலக்கரு உயிரணு** *(coenocyte)* எனப்படுகிறது. இதை வழக்கமான உயிர்க்கல குன்றல் பிளவால் உருவாகாத பல கரு இணைவாகும்.
# பலக்கரு உயிரணு

## உடலியல் உதாரணங்கள்

### பாசிகள்

பல்வேறு மற்றும் தொடர்பில்லாத குழுக்களில் உள்ள பாசிகளில் பலகருக்கலங்கள் அமைகின்றன. (எ. கா., சிவப்பு பாசிகள் மற்றும் பச்சைப் பாசிகள்).
# பலக்கரு உயிரணு

## உடலியல் உதாரணங்கள்

### முகிழுயிரிகள்

முகிழுயிரிகளில் டிப்லோமொண்டசு,ஜியார்டியாஎனஇரண்டு கலக்கருக்கள் உள்ளன.
# பலக்கரு உயிரணு

## உடலியல் உதாரணங்கள்

### முதுகென்பிகள்

எலும்புமுகை, இதயம், முகிழ்கருமுளை போன்ற சில உறுப்புகளிலும் பலகரு உயிரணுக்கள் அமைகின்றன.
# பக்கவாட்டில் நகரும் பாம்புகள்

**பக்கவாட்டில் நகரும் பாம்பு** (*sidewinder*, *horned rattlesnake*, *sidewinder rattlesnake*) தென்மேற்கு அமெரிக்கா, தென் கலிபோர்னியா மற்றும் வடமேற்கு மெக்சிகோவின் பாலைவனப் பகுதிகளில் காணப்படும் குழி விரியன் இனத்தைச் சேர்ந்தது. இதர குழிவிரியன்களைப் போல இதுவும் விஷமுள்ளது. இதன் மூன்று உள்ளினங்கள்
கண்டறியப்பட்டுள்ளன. இவை பக்கவாட்டில் நகரும் போது மணலில் இவற்றின் உடல் பதிவுகள் கோலம் போட்டது போலிருக்கும். ஒரு பதிவிலிருந்து அடுத்த பதிவிற்கு செல்கையில் அதன் உடலில் இரு மிக சிறிய பகுதிகள் மட்டும் புள்ளியாக தரையைத் தொடுகிறது.  
இதன் சிறிய இனத்தில் முதிர்ச்சியடைந்தவை நீளமுடையவை.
இப்பாம்புகள் மணிக்கு 4 கிலோ மீட்டர் வேகத்தில் செல்லக்கூடியவை. இப்பாம்பினத்தில் ஆண் பாம்புகளை விட பெண் பாம்புகளே அளவில் பெரிதாக இருக்கும். பாலைவனத்தில் மட்டுமில்லாது வழவழப்பான பரப்புகளிலிலும் விரைவாக செல்லும். இப்பாம்புகளை கொம்புள்ள சங்கிலி கருப்பன் என்றும் கூறுவர். ஏனெனில் இப்பாம்புகளின் கண்களுக்கு மேல் உள்ள செதில்கள் பார்க்க கொம்புகள் போல் இருக்கும். இவை பழுப்பு நிற உடலையும் அதன் மேல் சாம்பல் அல்லது கரும்பழுப்பு நிற பட்டைகளையும் உடையவை.  
இவற்றின் உணவு பல்லிகள், சிறிய அளவு கொறித்துண்ணிகள், கங்காரு எலிகள், சிறிய பறவைகள் போன்றவையாகும். இப்பாம்புகள் பொதுவாக இரவிலே இறை தேட கூடியவை. பகல் நேரங்களில் மணலுக்கடியில் புதைந்து கொள்கின்றன. இவை சுமார் 1.5 முதல் 2 அடி நீளம் இருக்கும். இவை மிகவும் விசத்தன்மை வாய்ந்த பாம்பினங்களாகும்.
# காஞ்சிபுரம் முத்தீசுவரர் கோயில்

**காஞ்சிபுரம் முத்தீசுவரர் கோயில் (கருடேசம்)** என்று அறியப்படும் இது, காஞ்சிபுரத்திலுள்ள சிவன் கோயில்களில் ஒன்றாகும். மேலும் சிவனடியாரைப்போல் வந்த இறைவனின் ஆடையை திருக்குறிப்புத் தொண்டர் துவைத்தளித்த திருக்குளம், கோயிலின் அகத்திலுள்ள இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.
# காஞ்சிபுரம் முத்தீசுவரர் கோயில்

## இறைவர், வழிபட்டோர்

- இறைவர்: முத்தீஸ்வரர்.
- வழிபட்டோர்: கருடன், திருக்குறிப்புத் தொண்ட நாயனார்.
# காஞ்சிபுரம் முத்தீசுவரர் கோயில்

## தல வரலாறு

கருடன் இவ்விறைவனை வழிபட்டு, தன்னை வருத்திய சத்துருவின் புதல்வர்களாகிய பாம்புகளை அழிக்கும் வரத்தைப் பெற்றதாக சொல்லப்படுகிறது.  
- கருடன் வழிபட்ட கருடேசுவரர் எனும் தனி சந்நிதி இக்கோயில் உட்புறத்தில் உள்ளது.
- கருடன் வழிபட்டமையால் இக்கோயில் **கருடேசம்** எனவும் வழங்கப்படுகிறது.
- திருக்குறிப்புத் தொண்டர் முத்திபேறடைந்த பெரும்பதியாகவும் குறிப்பிடப்படுகிறது.
# காஞ்சிபுரம் முத்தீசுவரர் கோயில்

## தல விளக்கம்

முத்தீச தல விளக்கம் என்பது, காசிப முனிவரின் மனைவியாகிய கத்துரு, சுபருணை ஆகியோர் தத்தம் அழகைப் பாராட்ட நடுநின்ற கணவர் கத்துரு அழகின் மிக்கவள் என்றமையின், தோற்ற சுபருணை, தங்களுள் ஒட்டியவாறு சிறையிடைப் பட்டனள். தேவ அமுதம் கொடுப்பின் விடுதலை பெறுவை என்ற கத்துருவின் விருப்பத்தை நிறைவு செய்யச்சுபருணை காஞ்சியில் முத்தீசரை வணங்கி வரம்பெற்றுக் காசிப முனிவர் அருளால் கருடனை ஈன்று வளர்த்து அவனுக்குக் குறையைக் கூறினள். கருடன் தேவலோகம் சென்று இந்திரனைப் புறங்காணச் செய்து அமுதத்தைக் கைப்பற்றி வருங்கால் தடுத்த திருமாலொடு இருபத்தொரு நாள் நிகழ்ந்த கடும்போரில் வெற்றி தோல்வி கண்டிலன்.  
திருமால் வியந்து ‘வேண்டுவகேள் தருதும்’ என்றனர். கருடன் கேட்டு, ‘நினக்கு யாது வேண்டும் அதனை என்பாற் பெறுக’ எனத் திருமாலை நோக்கிக் கூறினன். ‘எனக்கு வாகனமாம் வரத்தைத் தருக’ என்ற திருமாலுக்கு வருந்தியும் சொல் தவறாது ‘அவ்வாறாகுக’ என்று பின் இசைவு பெற்றுச் சென்று, அமுதத்தைக் கத்துருவிற்குக் கொடுத்துத் தாயைச் சிறைவீடு செய்தனன் கருடன். கருடன் தனது தாய் அருச்சித்த முத்தீசரை வணங்கிக் கத்துருவின் புதல்வர்களாகிய பாம்புகளைக் கொல்லும் வரத்தைப் பெற்றனன். ஏகாலியர் குலத்திற் பிறந்த திருக்குறிப்புத் தொண்ட நாயனாரும் முத்திபெற்றனர். கருடன் வழிபட்ட கருடேசர், முத்தீசர்க்கும் பின்புறம் கோயில் கொண்டுள்ளனர். இக்கோயில் காந்திரோடில் உள்ளது.
# காஞ்சிபுரம் முத்தீசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் நடுப்பகுதியில் அடிசன் பேட்டை காந்தி சாலையில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து செங்கல்பட்டு செல்லும் பிரதான சாலையின் 2-வது கிலோமீட்டர் தொலைவில் இத்தலமுள்ளது.